26/01/2015 | Administración LocalMunicipal
Carballo
Orde de execución das tarefas de prevencion e defensa contra os incendios forestais (Ord.094/2014)

ORDE DE EXECUCIÓN DAS TAREFAS DE PREVENCIÓN E DEFENSA CONTRA OS INCENDIOS FORESTAIS (ORD.094/2014) O axente da Policía Local número 059021 do Concello de Carballo elaborou, en data 10 de setembro de 2014, un informe referente á situación da parcela sita en Bértoa, Carballo, identificada catastralmente como 15019A239000320000ED (superficie de 1760 m 2 ), propiedade de Ahmed Ali Kopacz Topor. É competencia das entidades locais a ordenación da execución das obras necesarias para conservar e manter a biomasa vexetal nas condicións precisas que eviten os incendios, en consonancia cos artigos 199.2 e 9.4 da lei 9/2002, de 30 de decembro, de ordenación urbanística e protección do medio rural de Galicia e de xeito máis concreto a ordenación e execución subsidiaria da xestión da biomasa nos termos da Lei 3/2007, do 09 de abril, de prevención e defensa contra incendios forestais (LPDCIF, en próximas chamadas). A LPDCIF, establece no seu artigo 21 que será obrigatorio, nas redes secundarias de faixas de xestión de biomasa, “xestionar a biomasa vexetal nunha franxa de 50 metros perimetral ao solo urbano, de núcleo rural e urbanizable delimitado, así como arredor de edificacións, vivendas illadas e urbanizacións, depósitos de lixo, parques e instalacións industriais, situadas a menos de 400 metros do monte, de acordo cos criterios para a xestión de biomasa estipulados nesta lei e na súa normativa de desenvolvemento. Ademais, nos primeiros 30 metros non poderá haber as especies sinaladas na disposición adicional terceira desta lei. As distancias mediranse dende o límite do solo urbano ou núcleo rural, de ser o caso. As distancias no caso de edificacións, vivendas illadas ou urbanizacións mediranse dende o seu paramento.” O artigo 22 da LPDCIF sinala que a execución da xestión da biomasa se fará “antes do 30 de xuño de cada ano” e que no caso de incumprimento, os entes locais notificarán ás persoas responsables para que no prazo de quince días acometan as tarefas referidas. De non se executar estes traballos, as administracións públicas “poderán proceder á execución subsidiaria dos traballos de xestión da biomasa, repercutíndolles os custos ás persoas responsables”. O artigo 53 bis da LPDCIF indica que “a persoa instrutora do procedemento ou órgano encargado da resolución poderá acordar a imposición de multas coercitivas ou a execución subsidiaria” e que “a execución subsidiaria da reparación ordenada será ordenada a costa do infractor”. En cumprimento do disposto na LPDCIF, así como na Lei 7/2012, do 28 de xuño, de montes de Galicia e demais normativa de aplicación, RESOLVO: Primeiro. –Ordenar a D.ª María Ferreiro García a realización das medidas de prevención de incendios forestais e xestión da biomasa na parcela da súa propiedade identificada catastralmente como 15019A239000320000ED (superficie de 1760 m 2 ) sita en Bértoa, Carballo, de acordo co previsto nos artigos 21 e 22 da LPDCIF. A realización das tarefas de prevención sinaladas nas franxas de protección farase polos titulares dos terreos afectados nos quince (15) días naturais seguintes á notificación desta resolución. Segundo. –Rematado o prazo indicado no resolutivo anterior, sen que por parte dos titulares dos terreos se realizasen os traballos preventivos, procederase á execución subsidiaria por parte do Concello de Carballo de acordo co previsto no artigo 22 da LPDCIF, sendo os custos por conta da persoa responsable. Carballo, 19 de xaneiro de 2014. O alcalde Evencio Ferrero Rodríguez